**МЕТОДИКА ЗА ОЦЕНКА НА ОФЕРТИТЕ**

**за обществена поръчка с предмет**

***„Доставка на нетна електрическа енергия и избор на координатор на балансираща група за обекти на Община Габрово и второстепенни разпоредители с бюджет по две обособени позиции”***

***Обособена позиция № 1: „Доставка на нетна електрическа енергия – ниско напрежение и избор на координатор на балансираща група за обекти на Община Габрово и второстепенни разпоредители”***

***Обособена позиция № 2: „Доставка на нетна електрическа енергия – средно напрежение и избор на координатор на балансираща група за Спортна зала „Орловец“”***

Обществената поръчка се възлага въз основа на „икономически най-изгодна оферта“, въз основа на критерий за възлагане – оптимално съотношение качество/ цена“.

Оценяването и класирането на офертите се извършва при следните показатели за оценка:

**1. Оценка на Техническото предложение (Т)**

**За обособена позиция № 1 и № 2**

**Оценява се по показател – „Брой членове в балансираща група“**

Максимална оценка 10 точки.

Т = Тn/Tmax x 10, където:

Т – оценка на техническото предложение;

Тn – брой членове в балансиращата група на конкретния участник;

Tmax – брой членове в балансиращата група на участника, с най-висок брой членове в балансираща група.

**2. Оценка на Ценовото предложение (С)**

**2.1. За обособена позиция № 1**

**Оценява се по показател „Предлагана цена“**

Максимална оценка 90 точки.

**C = Cmin/Cn x 90**, където:

С – Оценка на ценовото предложение;

Сmin - най-ниската цена, изчислена по формулата Сmin = 0.16хС1+0.64хС2+0.20хС3,

Сn - цена за конкретния участник, изчислена по формулата

Сn = 0.16хС1+0.64хС2+0.20хС3

където:

С1 – предложена цена за ***1 (един) МWh нетна активна електрическа енергия – при една скала на отчитане***

С2 – предложена цена за ***1 (един) МWh нетна активна електрическа енергия – дневна тарифа, при две и три скали на отчитане***

С3 – предложена цена за ***1 (един) МWh нетна активна електрическа енергия – нощна тарифа, при две и три скали на отчитане***

**2.2. За обособена позиция № 2**

**Оценява се по показател „Предлагана цена“**

Максимална оценка 90 точки.

C = Cmin/Cn x 90, където:

С – Оценка на ценовото предложение;

Сmin – най-ниска предложена цена за MWh;

Cn – Предлагана цена за MWh от конкретния участник.

**3. Комплексната оценка на офертите** **КО** /и за двете обособени позиции/ се формира като сбор от оценките по Техническото предложение **(Т)** и Ценовото предложение **(С)** ие с максимална стойност 100 точки.

**КО = С + Т**, където:

КО – комплексна оценка на предложението;

С - оценка на ценовото предложение;

Т – оценка на техническото предложение.

*За целите на оценяването, коефициентите ще се изчисляват до втория знак след десетичната запетая.*

На първо място се класира участникът с най-висока комплексна оценка.

Комисията класира участниците по степента на съответствие на офертите с предварително обявените от възложителя условия.

Когато комплексните оценки на две или повече оферти са равни, комисията прилага чл. 58, от ППЗОП.